b'\n_START_ARTICLE_\nHelmikirjoahven\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nHelmikirjoahven on vankka kala, joka kasvaa noin 25\xc2\xa0cm pitk\xc3\xa4ksi. Poikaset ovat ruskeankirjavia, aikuinen on punertavan harmaa ja sen kyljiss\xc3\xa4 on sinisen-, kullan ja vihre\xc3\xa4ns\xc3\xa4vyisen\xc3\xa4 hohtelevia "helmi\xc3\xa4". Aikuisen koiraan eviss\xc3\xa4 on pitk\xc3\xa4t liehukkeet, naaraan ev\xc3\xa4t ovat lyhyemm\xc3\xa4t. Kalan pohjav\xc3\xa4ri vaihtelee sek\xc3\xa4 ymp\xc3\xa4rist\xc3\xb6n ett\xc3\xa4 mielentilan mukaan: ne ovat vaaleita stressaantuessaan ja el\xc3\xa4ess\xc3\xa4\xc3\xa4n vaaleapohjaisessa ymp\xc3\xa4rist\xc3\xb6ss\xc3\xa4.\n_START_SECTION_\nAlkuper\xc3\xa4\n_START_PARAGRAPH_\nHelmikirjoahven on kotoisin Jukatanilta ja Keski-Amerikasta.\n_START_SECTION_\nK\xc3\xa4ytt\xc3\xa4ytyminen ja lis\xc3\xa4\xc3\xa4ntyminen\n_START_PARAGRAPH_\nHelmikirjoahven puolustaa reviiri\xc3\xa4\xc3\xa4n voimakkaasti varsinkin kutuaikana. Ne kaivavat pes\xc3\xa4kuopan mutta kutevat mieluiten kiinte\xc3\xa4lle tasaiselle alustalle kuten laakealle kivelle tai kukkaruukun palalle.\n_START_SECTION_\nVesiolot ja ravinto\n_START_PARAGRAPH_\nHelmikirjoahven on akvaariokalaksi eritt\xc3\xa4in suuri, joten se tarvitsee paljon tilaa. Se on kaikkiruokainen ja hyvin ahnas. Sen vuoksi altaassa t\xc3\xa4ytyy olla tehokas suodatus, ja se on siivottava usein.  Sopiva l\xc3\xa4mp\xc3\xb6tila on 22-30 C, pH noin 7 ja kovuus 10-20 GH.'